Diari Oficial de la Generalitat Valenciana


Sumari del DOGV 5171, del 05-01-2006 (2006/78)

ACORD de 23 de desembre de 2005, del Consell de la Generalitat, de reajustament de dotacions entre línies del capítol IV, «Transferències corrents», dels subprogrames 322.52, «Formació Professional Ocupacional i Contínua», que implica la reobertura d'una línia de subvenció. Expedient 31.025/05.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5171

Data del DOGV
:   05-01-2006

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2006/78


Organisme emissor
:   Servei Valencià d'Ocupació i Formació

Tipus de document
:   Acord

ACORD de 23 de desembre de 2005, del Consell de la Generalitat, de reajustament de dotacions entre línies del capítol IV, «Transferències corrents», dels subprogrames 322.52, «Formació Professional Ocupacional i Contínua», que implica la reobertura d'una línia de subvenció. Expedient 31.025/05. [2006/Q78]
  
El Consell de la Generalitat, en la reunió del dia 23 de desembre de 2005, va adoptar l'acord següent:
  
El Servici Valencià d'Ocupació i Formació, en el marc de la gestió de la política de formació professional ocupacional que li ha sigut encomanada, té entre els seus objectius desenvolupar iniciatives que afavorisquen la qualificació professional dels treballadors, empleats o desocupats, per a facilitar, si és el cas, la inserció laboral i millorar la competitivitat de les empreses.
  
Les lleis de pressupostos anuals quantifiquen els recursos i concreten els mitjans que han de dur a terme aquestes iniciatives, sent la subscripció de convenis amb organitzacions empresarials o amb unes altres administracions públiques una de les vies de gestió dels pressupostos aprovats.
  
Al tancament de l'exercici pressupostari 2004, i a conseqüència de l'expedient de modificació pel qual s'autoritzava la incorporació de romanents de crèdit de l'exercici 2003 al pressupost de 2004, finançats, entre altres, amb fons procedents del Fons Social Europeu, aprovat el dia 13 de desembre de 2004, han quedat sense atendre determinades obligacions, en concret les derivades de la gestió del conveni amb la Diputació Provincial de València, per a formació professional ocupacional, per un import de 37.026,00 euros, i del conveni amb CIERVAL, per a formació contínua, per un import de 45.832,50 euros.
  
Així mateix, han quedat pendents compromisos, per un import de 433.672,95 euros, cofinançats també pel Fons Social Europeu, derivats del conveni subscrit en 2004 amb la Diputació Provincial de València, per a dur a terme accions formatives adreçats als desocupats i no han sigut incorporats com a romanents al pressupost per a l'exercici 2005, dels quals han arribat a fase d'obligació 243.505,35 euros.
  
Atés que en el detall del pressupost de la Generalitat per a l'exercici 2005 no hi ha la línia de subvenció T5269000 per a assumir el pagament dels compromisos pendents,es proposa reobrir la línia nominativa T5269, «Conveni Diputació Provincial de València», i dotar-la amb un crèdit de 280.531,35 euros, que es finançarà minorant el crèdit de la línia T4166, «Programa Valencià de Formació Professional (PIO)», del mateix subprograma i capítol, per igual import.
  
També es proposa, per a atendre les obligacions pendents amb CIERVAL, incrementar la dotació de la línia nominativa T2343000, «Conveni CIERVAL Formació Contínua», en 45.832,50 euros, i minorar el crèdit de la línia genèrica T4165000, «Programa Formació Contínua».
  
Tant les línies que es minoren com les que es doten estan finançades pel Fons Social Europeu i destinades a la mateixa finalitat i objectius.
  
Per tot això, de conformitat amb el que preveuen els articles 32 i 33 del Text Refós de la Llei d'Hisenda Pública de la Generalitat; els articles 17 i 18 de la Llei 14/2004, de Pressupostos de la Generalitat per a l'exercici 2005; el Decret 41/2001, de 27 de febrer, del Consell de la Generalitat, pel qual s'aprova el Reglament d'Organització i del Règim Jurídic del Servef, i a proposta del conseller d'Economia, Hisenda i Ocupació, el Consell de la Generalitat
  
ACORDA
  
Primer
  
Minorar les dotacions de les línies de subvenció que es detallen a continuació:
  
Segon
  
Reobrir la línia de subvenció nominativa T5269, «Diputació Provincial de València», del capítol IV, «Transferències corrents», del subrograma 322.52, «Formació Professional Ocupacional i Contínua», i dotar-la amb 280.531,35 euros, d'acord amb l'annex.
  
Tercer
  
Incrementar la dotació de la línia de subvenció nominativa que es detalla a continuació:
  
APLICACIÓ
  
PRESSUPOSTÀRIA CODI LÍNIA/DESCRIPCIÓ IMPORT
  
55.27.69.1794.808.00.8 T2343 € Conveni CIERVAL 45.832,50
  
València, 23 de desembre de 2005
  
El vicepresident i secretari del Consell de la Generalitat,
  
VÍCTOR CAMPOS GUINOT
  
ANNEX DE LÍNIES DE SUBVENCIÓ EXERCICI 2005
  
TRANSFERÈNCIES CORRENTS
  
CODI: T5269
  
DENOMINACIÓ: CONVENI DIPUTACIÓ PROVINCIAL DE VALÈNCIA
  
IMPORT: 280.531,35
  
BENEFICIARIS: DIPUTACIÓ PROVINCIAL DE VALÈNCIA
  
NOR. REGUL.:
  
DESCRIPCIÓ I FINALITATS: Atendre obligacions d'exercicis anteriors.
  
CONVOCATÒRIA
  
NOMINATIVA
  
AP. G.V. NO CONDICIONADA
  
FONS FINALISTES: I43001-FSE: 182.345,37
  
AP. CONDICIONADA G.V.: 98.185,98
  
FONS PROPIS: